|  |
| --- |
|  |

|  |
| --- |
| Dato 27.04.2016Karoline Steen Jensen Mail: karojs@rm.dkj.nr. 1-01-72-22-14Side 1 |

# Opfølgningsnotat på Sundhedsaftalen 2015-2018

Region Midtjylland, kommunerne og praksissektor har følgende sundhedspolitiske mål for aftaleperioden 2015-2018:

* Flere borgere er trygge, når de i deres behandlingsforløb krydser sektorgrænser
* Flere borgere bevarer tilknytning til arbejdsmarkedet/uddannelse i forbindelse med sygdom
* Behovet for akutte indlæggelser reduceres
* Den sociale ulighed i sundhed mindskes
* Bedre sundhed for borgere, som er socialt udsatte
* Bedre sundhed for børn og unge
* Bedre sundhed for borgere med psykisk sygdom

Indeværende notat giver en opsamling på målene "Flere borgere er trygge, når de i deres behandlingsforløb krydser sektorgrænser" og "Behovet for akutte indlæggelser reduceres".

# Mål: Flere borgere er trygge, når de i deres behandlingsforløb krydser sektorgrænser[[1]](#footnote-1)

Tabel 1: Patientoplevet tryghed ved krydsende sektorgrænser ifm. behandlingsforløb

|  |  |  |
| --- | --- | --- |
| **Sigtelinje** | **Baseline (2014)** | **2015** |
| Mere end 95 % af de somatiske patienter skal opleve et positivt tværsektorielt samarbejde ved udskrivelsen. | 79 % af de planlagt indlagte patienter og 77 % af de akut indlagte patienter oplevede et positivt[[2]](#footnote-2) tværsektorielt samarbejde om udskrivelse.[[3]](#footnote-3) | 80 % af de planlagt indlagte patienter og 76 % af de akut indlagte patienter oplevede et positivt tværsektorielt samarbejde om udskrivelse.[[4]](#footnote-4) |
| 90 % af borgere med psykisk sygdom skal opleve en højere grad af sammenhæng mellem sektorer. | 79 % af borgere med psykisk sygdom oplevede i højere grad sammenhæng mellem sektorer.[[5]](#footnote-5) | 80 % af borgere med psykisk sygdom oplevede i højere grad sammenhæng mellem sektorer.[[6]](#footnote-6) |

Tabel 1 viser, at der er sket en stigning på 1 procentpoint fra 2014 til 2015 blandt andelen af planlagte indlagte patienter, der oplevede et positivt tværsektorielt samarbejde ved udskrivelsen, samt blandt borgere med psykisk sygdom, der oplevede en højere grad af sammenhæng mellem sektorer. Andelen af akut indlagte patienter, der oplevede et positivt tværsektorielt samarbejde om udskrivelsen faldt 1 procentpoint i samme periode.

**Mål: Behovet for akutte indlæggelser reduceres**

Grundet forskelle i registreringspraksis på hospitalerne, er det på nuværende tidspunkt ikke muligt at følge op på akutte indlæggelser, da forskellene gør det udfordrende at sammenligne data på tværs af hospitalerne og kommunerne. Derudover er der også sket ændringer i enkelte hospitalers registreringspraksis fra 2014-2015.

**Færre forebyggelige genindlæggelser for 67+ årige**

Tabel 2: Andel forebyggelige genindlæggelser[[7]](#footnote-7) blandt indlæggelser af 67+ årige medicinske patienter med udvalgte kroniske lidelser opgjort på hospitalsniveau, pr. d. 3. april 2016

|  |  |  |  |
| --- | --- | --- | --- |
| **Hospital** | **2014** | **2015** | **Udvikling i procentpoint** |
| Hospitalsenhed Midt | 14,8 % | 16,2 % | + 1,4 |
| Hospitalsenhed Horsens  | 13,2 % | 12,3 % |  - 0,9 |
| Hospitalsenhed Vest | 13,9 % | 13,8 % |  - 0,1 |
| Regionshospital Randers | 14,2 % | 14,8 % | + 0,6 |
| Aarhus Universitetshospital | 10,3 % | 10,4 % | + 0,1 |
| **Total Region Midtjylland** | **13,0 %** | **13,2 %** | **+0,2** |

Tabel 2 viser, at der for Region Midtjylland, samlet set, er en stigning i andelen af forebyggelige genindlæggelser for 67+ årige på 0,2 procentpoint fra 2014 til 2015. I samme periode ses der stigninger ved Hospitalsenhed Midt, Regionshospital Randers og Aarhus Universitetshospital, mens der ses et fald ved Hospitalsenhed Horsens og Hospitalsenhed Vest.

Tabel 3: Andel forebyggelige genindlæggelser blandt indlæggelser af 67+ årige medicinske patienter med udvalgte kroniske lidelser opgjort på hospitalsniveau, pr. d. 3. april 2016

|  |  |  |  |
| --- | --- | --- | --- |
| **Kommune** | **2014** | **2015** | **Udvikling i procentpoint** |
| Favrskov Kommune | 13,7 % | 13,3 % |  - 0,4 |
| Hedensted Kommune | 11,4 % | 12,4 % | + 1,0 |
| Herning Kommune | 12,8 % | 12,8 % | Uændret |
| Holstebro Kommune | 15,4 % | 16,9 % | + 1,5 |
| Horsens Kommune | 13,8 % | 12,4 %  |  - 1,4 |
| Ikast-Brande Kommune | 14,0 % | 13,6 % |  - 0,4 |
| Lemvig Kommune | 14,1 % | 13,4 % |  - 0,7 |
| Norddjurs Kommune | 11,0 % | 10,8 % |  - 0,2 |
| Odder Kommune | 10,6 % | 11,4 % | + 0,8 |
| Randers Kommune | 12,8 % | 15,3 % | + 2,5 |
| Ringkøbing-Skjern Kommune | 11,7 % | 11,1 % |  - 0,6 |
| Samsø Kommune | 5,1 % | 6,3 % | + 1,2 |
| Silkeborg Kommune | 14,9 % | 15,3 % | + 0,4 |
| Skanderborg Kommune | 12,0 % | 10,6 % |  - 1,4 |
| Skive Kommune | 14,1 % | 16,8 % | + 2,7 |
| Struer Kommune | 12,9 % | 12,6 % |  - 0,3 |
| Syddjurs Kommune | 13,4 % | 12,2 % |  - 1,2 |
| Viborg Kommune | 15,2 % | 17,9 % | + 2,7 |
| Aarhus Kommune | 12,3 % | 11,8 % |  - 0,5 |
| **Total Region Midtjylland** | **13,0 %** | **13,2 %** | **+ 0,2** |

Tabel 3 viser, at den største stigning i andelen af forebyggelige genindlæggelser blandt 67+ årige ses i Viborg, Skive og Randers Kommune, mens andelen faldt mest i Horsens, Skanderborg og Syddjurs kommune i perioden 2014-2015.

1. For de sundhedspolitiske mål i "Mere sundhed i det nære - på borgerens præmisser" gælder, at baseline nogle steder er fra 2013. Da data fra 2014 nu er tilgængelig tager nedenstående notat udgangspunkt heri. Endvidere har en ændring i dataindsamling fra 2013 til 2014 gjort, at tallene fra 2013 ikke umiddelbart er sammenlignelige med 2015. [↑](#footnote-ref-1)
2. Positivt defineres ud fra kategorierne: "i nogen grad", "i høj grad" og "i meget høj grad". [↑](#footnote-ref-2)
3. Den landsdækkende undersøgelse af patientoplevelser 2014 (spørgsmål 33 for planlagt indlagte og spørgsmål 36 for akut indlagte) [↑](#footnote-ref-3)
4. Den landsdækkende undersøgelse af patientoplevelser 2015 (spørgsmål 33 for planlagt indlagte og spørgsmål 36 for akut indlagte) [↑](#footnote-ref-4)
5. National undersøgelse af patient- og pårørendeoplevelser i psykiatrien, regional rapport 2014 (spørgsmål 26) [↑](#footnote-ref-5)
6. National undersøgelse af patient- og pårørendeoplevelser i psykiatrien, regional rapport 2015 (spørgsmål 26) [↑](#footnote-ref-6)
7. Forebyggelige genindlæggelser omhandler ældre patienter, som bliver genindlagt inden 30 dage efter en indlæggelse med eks. dehydrering, forstoppelse eller lungebetændelse. Genindlæggelsen kunne muligvis have været undgået, med en forebyggende indsats på hospitalet eller i primærsektoren. [↑](#footnote-ref-7)